Artemis 3

Artemis 3 (oficiálne Artemis III) je plánovaná prvá misia pristátia na Mesiac s posádkou v rámci programu Artemis. Bude to prvý posádkový let pristávacieho modulu Starship HLS.  Odštartovanie Artemis 3 je naplánované na rok 2025 a bude druhou misiou programu Artemis s posádkou a zároveň prvým lunárnym pristátím s posádkou od roku 1972, misie Apollo 17.

Prehľad 
Plán Artemis III je pristáť s posádkou na južnej polárnej oblasti Mesiaca.  Plánuje sa, že dvaja astronauti budú na povrchu Mesiaca približne týždeň.  Misia má byť prvou, ktorá umiestni ženu a zároveň inú rasu ako bielu na Mesiac.  Kým na palube Orion MPCV by Zem opustili až štyria astronauti, povrchová misia s Human Landing System (HLS) bude pozostávať z dvoch členov posádky, ktorí zostanú na povrchu 6,5 dňa. Zvyšní astronauti zostanú na palube Orionu. Dvaja astronauti vykonajú až štyri expedície na povrchu Mesiaca, pričom budú vykonávať rôzne vedecké pozorovania, vrátane odberu vzoriek mesačného ľadu. Pred pristátím bude na povrchu vopred umiestnené vybavenie vrátane mesačného roveru s diaľkovým ovládaním pre astronautov. Niekoľko trvalo zatienených oblastí bude možné dosiahnuť krátkymi nájazdmi od 5 do 15 km, v dosahu roveru.

Kozmická loď

Space Launch System 
Vesmírny štartovací systém (Space Launch System) je ťažký odpaľovač používaný na vypúšťanie kozmickej lode Orion zo Zeme na trans-lunárnu obežnú dráhu. Táto misia bude poslednou využívajúcou dizajn SLS Block 1. Potom, od Artemis 4 až po navrhovanú Artemis 9, budú všetky misie Space Launch System-u a Artemis používať SLS Block 1B s rozšíreným vrchným prieskumným stupňom a nákladným priestorom.

Orion 
Orion je vozidlo využívané na prepravu posádky pri všetkých posádkových misiách Artemis. Jeho účelom je dopraviť posádku zo Zeme k orbitu vesmírnej stanice Gateway a vrátiť ju späť na Zem. Má kapacitu maximálne 4 osoby a môže byť tiež použité na prepravu nákladu pri prieskume hlbokého vesmíru .

Gateway 
Stanica Gateway je malá modulárna vesmírna stanica, ktorá bude zriadená na Takmer-lineárnej halo orbite pred misiou Artemis 3. HLS a Orion zakotvia v Gateway-i pre presun posádky.  

Aby sa zmiernili účinky možného časového sklzu, misia Artemis 3 nezávisí od stanice Gateway. Ak bude Gateway nedostupná, astronauti sa presunú priamo z Orionu do HLS.

Hviezdna loď Human Landing System (HLS) 

Po viac-fázovom úsilí si NASA 16. apríla 2021 vybrala SpaceX, aby vyvinula Hviezdnu loď HLS a dodala ju na obežnú dráhu Gateway pre použitie na misiu Artemis 3. Vyžaduje sa, aby HLS bola natankovaná na nízkej obežnej dráhe Zeme a toto doplnenie si vyžaduje vopred umiestnený sklad pohonnej hmoty, ktorý bude musieť byť naplnený viacerými letmi tankerov.  Dvaja astronauti sa presunú z Orionu na hviezdnu loď HLS, ktorá zostúpi na mesačný povrch a bude ich udržiavať pár dní až do návratu na Orion. Po návrate astronautov bude hviezdna loď HLS zlikvidovaná vyslaním na heliocentrickú obežnú dráhu.

Rozvoj 
Po ratifikácii smernice Trumpovej administratívy ohľadom Vesmírnej Politiky 1 v decembri 2017 bola zriadená lunárna kampaň s posádkou – neskôr známa ako program Artemis – využívajúca Orion a vesmírnu stanicu na obežnej dráhe Mesiaca. Cieľom pôvodnej misie bolo vyslať štyroch astronautov na Takmer-lineárnu halo obežnú dráhu okolo Mesiaca a doručiť ESPRIT a US Utilization Module na lunárnu vesmírnu stanicu, známu ako Gateway.  V máji 2019 sa však ESPRIT a modul US Utilization Module – teraz nazývaný HALO – , prehodnotili, aby radšej leteli oddelene na komerčnej nosnej rakete. Artemis 3, bol teda prerobený tak, aby urýchlil pristátie na Mesiaci Artemis do konca roku 2024, s funkciami, ktoré by stretnutie Orionu s Gateway dokázali iba na základe výkonu, pohonu a malého dokovacieho uzla s pripojeným modulom HLS. 

Začiatkom roku 2020 sa upustilo od plánov stretnutia Orionu a HLS so základňou Gateway v prospech vývoja Gateway nezávisle od programu Artemis.  

Dňa 10. augusta 2021 audit Úradu generálneho inšpektora oznámil záver, že skafandre budú pripravené najskôr až v apríli 2025, čo pravdepodobne oneskorí misiu. 

Dňa 9. novembra 2021 správca NASA Bill Nelson definitívne potvrdil, že sa misia Artemis III s istotou neuskutoční skôr ako v roku 2025.

Referencie

Vonkajšie odkazy 

 Webová stránka Orion nasa.gov
 Webová stránka Space Launch System na nasa.gov

Pilotované kozmické lode
Orion (kozmická loď)
Pilotované kozmické lety k Mesiacu
Program Artemis